google/wiki40b huggingface dataset:
Vila doktora Dvořáka

Moderná vila

Moderne orientovaní manželia chceli od architekta aj modernú vilu. Merganc s Klimešom im po diskusiách navrhli elegantnú hranolovú stavbu, vnútri ktorej sú tri piliere, nesúce podlažia a umožňujúce uvoľnenie pôdorysu tak, ako to vytýčil Le Corbusier vo svojich zásadách modernej architektúry. Najpôsobivejšia na vile je vstupná hala prevýšená cez dve podlažia s pásovým oknom na hlavnom priečelí.
Dom na hrane vrchu nad Bratislavským hradom s výhľadom doďaleka slúžil manželom k úplnej spokojnosti. Dokonca si ho vybral za svoje sídlo aj admirál ruskej dunajskej flotily Cholosťakov počas krátkeho pobytu v oslobodenej Bratislave.

Obdobie vzniku

Vilu postavili v novej štvrti nad Bratislavským hradom (1933, Mudroňova 26). Intelektuálno-bohémska rodina bola náchylná búrať tradície. Zachované výkresy nesú stopy po zásahoch do koncepcie, pri ktorých sa od architekta žiadalo odvážnejšie riešenie - tak sa zrodil voľný priestor prechádzajúci cez dve úrovne. O tom, že architekt naplnil ich predstavy a že im priestorová koncepcia vily ozaj vyhovovala, svedčia aj literárne spomienky majiteľky.

Konštrukčné riešenie

Veľkorysé priestorové riešenie umožnila kombinácia železobetónového skeletu s tradičnou murovanou konštrukciou, štyri piliere, štvorcovo rozmiestnené vnútri pôdorysu, dovoľujú vytvárať na jednotlivých poschodiach viaceré dispozičné variácie.

Architektonické a dispozičné riešenie

Prvé poschodie sa uvoľnilo pre členitú halu, ktorá zaberá väčšinu pôdorysu. Hlavným priestorom je predná hala cez dve poschodia. Okno, ktoré ju na prvom poschodí osvetľuje, vytvára na hlavnej fasáde vily charakteristický horizontálny pás. Aj ďalšie okná sú na priečeliach umiestňované podľa požiadaviek jednotlivých vnútorných priestorov a dávajú vzhľadu vily funkcionalistický ráz. Z prízemia, kde je garáž a byt domovníka, vedie hore jednoramenné schodisko. Na poschodí je okrem veľkej haly (ktorá slúži ako hlavný obytný priestor a jedáleň) pracovňa a zimná záhrada vysunutá z hlavnej hmoty domu. Vnútri dispozície je kruhové schodisko, ktoré spája obslužné priestory s vyšším poschodím. Predné jednoramenné schodisko však pokračuje a vychádza na galériu s kozubom a stenami určenými pre vystavenie zbierky obrazov. V zadnej časti dispozície sú tri spálne s terasami.
Lambres-lez-Douai

Poloha

Obec má rozlohu 8,81 km². Najvyšší bod je položený 42 m n. m. a najnižší bod 23 m n. m.

Obyvateľstvo

Počet obyvateľov obce je 5 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Laurent-de-Lin

Poloha

Obec má rozlohu 13,86 km². Najvyšší bod je položený 119 m n. m. a najnižší bod 64 m n. m.

Obyvateľstvo

Počet obyvateľov obce je 318 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Katechizmus tridentského koncilu

Katechizmus tridentského koncilu (lat. Catechismus ex decreto Concilii Tridentini), hovorovo tiež tridentský katechizmus alebo rímsky katechizmus, je katechizmus vyhlásený katolíckou cirkvou na tridentskom koncile v 16. storočí. V tom čase to bol jediný všeobecný záväzný katechizmus pre celú katolícku cirkev, ktorý bol určený prevažne pre kňazov a farárov, a ktorý mal za úlohu upevniť katolícku náuku voči nastupujúcej protestantskej reformácii.

História

Vlna protestantskej reformácie v 16. storočí a nové technológie tlače znamenali, že sa Európou šírilo veľké množstvo populárnych teologických pojednaní a katechizmov, z ktorých väčšina hlásala náuky v priamom rozpore s katolíckou cirkvou, a tá ich považovala za herézu. Farári a kňazi, ktorí boli v bezprostrednejšom kontakte s veriacimi, často nemali potrebné teologické vedomosti, aby čelili reformným ideálom, ktoré sa rýchlo šírili a odvádzali mnoho veriacich od katolíckej viery.
Pri diskusiách v rámci tridentského koncilu vyplynula vôľa zjednotiť základy učenia katolíckej cirkvi do jediného oficiálneho textu: „Vedení touto situáciou, otcovia tridentského ekumenického koncilu s živou túžbou prijať nejaký spásonosný liek na tak závažné a zhubné zlo, neobmedzili sa na to, že by objasnili svojimi definíciami hlavné body katolíckej náuky proti všetkým bludom našej doby, ale stanovili tiež, aby bola ponúknutá určitá formulácia a určitá metóda ku vzdelávaniu kresťanského ľudu v základoch viery, ktoré si majú osvojiť vo všetkých cirkvách tí, ktorí majú úrad legitímnych pastierov a učiteľov.“
Toto rozhodnutie bolo prijaté na 18. zasadnutí koncilu 26. februára 1562 na návrh kardinála sv. Karola Boromejského, ktorý si vrúcne želal reformu duchovenstva. Pápež Pius IV. zveril zostavenie katechizmu štyrom teológom. Dohľad nad prácou mali za úlohu traja kardináli. Karol Boromejský dohliadal na zostavenie originálneho talianskeho textu, ktorý bol vďaka jeho úsiliu dokončený v roku 1564. Vyhlásenie prebehlo súbežne v latinčine a taliančine v roku 1566 na príkaz pápeža Pia V. s názvom „Catechismus ex decreto Concilio Tridentini ad parochos Pii V. Jussi editus, Romae, 1566“. Koncil tiež nariadil preklady katechizmu do všetkých ďalších jazykov.
Janet Jacksonová

Spevácka kariéra

Janet Jackson sa narodila ako posledný člen "hudobného klanu" Jacksonovcov. Spočiatku vystupovala ako najmladšia sestra v ich černošskej rodinnej skupine Jackson 5.
V roku 1982 vydala prvý album Janet Jackson a v roku 1984 Dream Street, ktorými sa jej nepodarilo nadviazať na úspechy svojich bratov, v tom čase už pozvoľna upadajúcich do zabudnutia (okrem jej brata Michaela, "kráľa popu").
Väčší úspech dosiahla albumom Control, ktorý vyšiel v roku 1986 (v roku 1987 vyšla jeho remixovaná verzia pod názvom Control: The Remixes). Po týchto albumoch nasledovali úspechy s albumami – 1989 – Janet Jackson’s Rhythm Nation 1814, 1993 – janet., 1995 – Janet. Remixed, 1996 – Design of a Decade: 1986 – 1996 (kompilácia). V roku 1997 albumom Velvet Rope Janet už nedokázala nadviazať na úspechy uplynulých rokov, obdobne dopadli i nasledujúce: 2001 – All for You, 2004 – Damita Jo.
V súčasnosti sa Janet Jackson pokúša o "návrat na výslnie" albumom Discipline, ktorý bol vydaný 26. februára 2008.

Tanečníčka

Keďže nemalý podiel na úspechu jej brata Michaela mal jeho tanečný talent, Janet sa tiež vybrala touto cestou, obaja vydávali single nielen výnimočné ako hudobné diela, ale i ako videoklipy s tanečnými kreáciami. Pôsobia síce individuálne, spolupracovali však na singli a videoklipe "Scream" vydanom v roku 1995 na Michaelovom albume HIStory.

Na jej tanečných schopnostiach majú významný podiel aj choreografky – neskoršie speváčky – Jennifer Lopezová a Paula Abdul.

Herečka

Janet Jackson hrala niekoľko úloh v seriáloch a filmoch, no bez väčšieho úspechu. Jedinou výnimkou bol film a soundtrack k filmu z roku 2000 Zamilovaný profesor II – Klumpovci (en:Nutty Professor II: The Klumps), kde si zahrala po boku Eddieho Murphyho a naspievala titulnú skladbu "Doesn't Really Matter".
Barbora Habsburská

Pôvod, mladosť

Narodila sa ako jedenáste dieťa (ôsma dcéra z pätnástich potomkov) cisára Ferdinanda I. a Anny Jagelovskej, dcéry Vladislava II..
Vyrastala s rodičmi a súrodencami v Innsbrucku, kde jej výchova prebiehala v prísnom cirkevne charitatívnom duchu – od roku 1547 bola spolu so sestrami Magdalénou, Margarétou, Helenou a Janou vychovávaná a vzdelávaná v katolíckom kláštore v Innsbrucku. Súčasníci ju opisovali ako nepeknú, alebo nie príliš vzhľadnú.

Manželstvo

Niekoľko plánov na Barbarin sobáš zlyhalo, preto ju vydali až ako 26 ročnú. Svadba sa konala 5. decembra roka 1565, jej manželom sa stal ovdovený ferrarský vojvoda Alfons II. d'Este, ktorého prvá manželka Lukrécia Medicejská zomrela štyri roky predtým (v apríli 1561). Predsvadobné rokovania boli dlhé, lebo pôvodne vojvoda prejavil záujem o sobáš s Barbarinou o osem rokov mladšou a atraktívnou sestrou Janou. Hoci išlo o dynastický sobáš (Habsburgovci jeho prostredníctvom dúfali oslabiť vplyv francúzskeho kráľovského rodu Valois na dom d'Este), prežila Barbara s vojvodom šťastné a harmonické manželstvo, ktoré však neprinieslo žiadne deti. Bývala často chorá, od roku 1566 trpela tuberkulózou.

Vojvodkyňa

Získala si lásku a úctu svojich poddaných, lebo sa venovala charitatívnym činnostiam a náboženskému životu, podporovala jezuitský rád, predovšetkým však všetkých potrebných a chudobných. Keď v rokoch 1570 – 1571 postihlo vojvodstvo zemetrasenie, vzala si Barbara na starosť zaopatrenie dievčat, ktoré zostali bez rodičov a neskôr založila pre osirelé dievčatá sirotinec Conservatorio delle orfane di s Barbara.
Duchovnými vodcami vojvodkyne boli jezuiti. Bola horlivou katolíčkou, to jej však nebránilo mať tesný a vrelý vzťah so svojou protestantskou svokrou Renátou Francúzskou.
Zomrela ako tridsiaťtriročná na tuberkulózu vo Ferrare a tu ju aj pochovali. Jej manžel sa v januári roku 1579, sedem rokov po jej smrti, ešte raz oženil, a to s dcérou Barborinej staršej sestry Eleonóry, mantovskou princeznou Margarétou Gonzagovou; i toto jeho manželstvo, rovnako ako obe predošlé, bolo bezdetné.
Portable Game Notation

Portable Game Notation (skratka PGN) je univerzálny formát pre šachové počítačové programy. Je navrhnutý tak, aby ho okrem počítačových programov vedeli čítať aj ľudia. Vychádza z anglickej algebraickej šachovej notácie. PGN súbor má obvykle rozšírenie ".pgn". Je to obyčajný textový súbor. Jeden riadok súboru môže mať najviac 255 znakov, doporučuje sa, aby mal najviac 80 znakov. Komentáre sa píšu medzi "{" a "}". Súčasná verzia PGN formátu bola schválená 12.3.1994.

Ukážka

[Event „F/S Return Match“]

[Site „Belgrade, Serbia JUG“]

[Date „1992.11.04“]

[Round „29“]

[White „Fischer, Robert J.“]

[Black „Spassky, Boris V.“]

[Result „1/2-1/2“]
1.e4 e5 2.Nf3 Nc6 3.Bb5 {This opening is called Ruy Lopez.} a6 4.Ba4 Nf6

5.O-O Be7 6.Re1 b5 7.Bb3 d6 8.c3 O-O 9. h3 Nb8 10.d4 Nbd7 11.c4 c6

12.cxb5 axb5 13.Nc3 Bb7 14.Bg5 b4 15.Nb1 h6 16.Bh4 c5 17.dxe5 Nxe4

18.Bxe7 Qxe7 19.exd6 Qf6 20.Nbd2 Nxd6 21.Nc4 Nxc4 22.Bxc4 Nb6 23.Ne5

Rae8 24.Bxf7+ Rxf7 25.Nxf7 Rxe1+ 26.Qxe1 Kxf7 27.Qe3 Qg5 28.Qxg5 hxg5

29.b3 Ke6 30.a3 Kd6 31.axb4 cxb4 32.Ra5 Nd5 33. f3 Bc8 34.Kf2 Bf5 35.Ra7

g6 36.Ra6+ Kc5 37.Ke1 Nf4 38.g3 Nxh3 39.Kd2 Kb5 40.Rd6 Kc5 41.Ra6 Nf2

42.g4 Bd3 43.Re6 1/2-1/2
Peruánsky naháč

História

V niektorých tlačených aj webových publikáciách sa môžete dočítať, že naháča chovali už pred tromi tisíckami rokov Inkovia.  Tento údaj je chybný, a to z jedného prostého dôvodu: Ríša Inkov existovala na konci stredoveku.  Doba jej najväčšieho rozkvetu netrvala ani sto päťdesiat rokov. Prvým, historicky overeným, dátumom z inkskej histórie je rok 1438 – korunovácie panovníka Pachacutiho. V roku 1533 bola ríša Inkov rozvrátená španielskymi conquistadormi vedenými Franciscom Pizarrom.  Torzo inkského štátu si ešte udržalo svoju nezávislosť vo Vilcabamba do roku 1572, potom vláda Inkov definitívne zanikla.  Ak Inkovia existovali takmer tisíc rokov pred naším letopočtom, celkom iste išlo o bezvýznamný andský kmeň.  Táto skutočnosť bola snáď aj jedným z dôvodov, prečo 12. júna 1985 požiadala peruánska kynologická organizácia (KPC) – na základe archeologických objavov predkolumbovských kultúr – medzinárodnej organizácii FCI o zaregistrovanie štandardu PENa, do tej doby označovaného ako Peruvian Inca Orchid, Inca Orchid Moonflower Dog či Inca Hairless Dog (pod týmito názvami je v USA  niekoľko desaťročí stále chovaný, tiež je známy pod skratkou PIO) na terajší oficiálny názov je Perro sin Pelo del Peru.
Pramene o pôvode peruánskych naháčov sa rôznia. V podstate sú známe tri teórie. Prvý z nich je domnienka, že sa do Peru dostali spoločne s africkými nomádmi, druhá s čínskymi prisťahovalcami za vlády prezidenta Castilla v prvej polovici 19. storočia a tretia, ktorá predpokladá príchod psov, sprevádzajúcich človeka pri jeho migrácii z Ázie na oba americké kontinenty, cez Beringovu úžinu. 
Vykonávať rozsiahliejšie archeologické výskumy na území dnešného Peru je pomerne ťažké, pretože oblasť andského horského masívu patrí k seizmicky najaktívnejším a veľmi ťažko prístupným pohorím na svete. Časté zemetrasenia a zosuvy pôdy pochovali v priebehu storočí celé mestá a v tropických nížinných pralesoch je veľa doteraz neprebádaných miest, ktoré ešte len čakajú na svoje objavenie.  Ďalším problémom je aj to, že zatiaľ neboli nájdené žiadne písomné záznamy z predkolumbovskej éry, a tak je nutné spoliehať na pramene pochádzajúcich od španielskych kronikárov, ktorí zasa vychádzali z ústneho podania tradícií a inckej verzie dejín.  Tie sú plné legiend, záhad, folklóru a mýtov.  Nemalú mieru tu tiež zohráva fakt, že súčasné Peru je z ekonomického hľadiska pomerne chudobnou krajinou, a tak veľmi často dochádza k vykrádanie archeologických nálezísk, a tým aj k nezvratným stratám kultúrno-historických pamiatok nevyčísliteľných hodnôt.
Pizarrovi nasledovníci a kronikári z polovice 16. storočia, sa zmieňujú o „nahých psoch“ chovaných Inkskou šľachtou. Najviac cenení boli psy so svetlou kožou, a tak, aby vplyvom slnečných lúčov neztmavla (peruánsky naháč sa totiž môže opáliť a spáliť na slnku rovnako ako človek), boli cez deň chované v tmavých miestnostiach a von púšťanie iba v noci. Odtiaľ má asi pôvod niekedy používané označenie „Mesačný orchideový pes“ (Inca Orchid Moonflower Dog).
Lantic

Poloha

Obec má rozlohu 15,81 km². Najvyšší bod je položený 109 m n. m. a najnižší bod 12 m n. m.

Obyvateľstvo

Počet obyvateľov obce je 1 483 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guernes

Poloha

Obec má rozlohu 8,54 km². Najvyšší bod je položený 71 m n. m. a najnižší bod 15 m n. m.

Obyvateľstvo

Počet obyvateľov obce je 1 012 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pont-du-Navoy

Poloha

Obec má rozlohu 9,46 km². Najvyšší bod je položený 741 m n. m. a najnižší bod 463 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaucoudray

Poloha

Obec má rozlohu 4,7 km². Najvyšší bod je položený 204 m n. m. a najnižší bod 84 m n. m.

Obyvateľstvo

Počet obyvateľov obce je 156 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Roque-Baignard

Poloha

Obec má rozlohu 4,64 km². Najvyšší bod je položený 156 m n. m. a najnižší bod 51 m n. m.

Obyvateľstvo

Počet obyvateľov obce je 124 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Margny (Marne)

Poloha

Obec má rozlohu 10,53 km². Najvyšší bod je položený 231 m n. m. a najnižší bod 185 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bordères

Poloha

Obec má rozlohu 4,58 km². Najvyšší bod je položený 420 m n. m. a najnižší bod 246 m n. m.

Obyvateľstvo

Počet obyvateľov obce je 661 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mont-Dauphin

Poloha

Mont-Dauphin má rozlohu 0,58 km². Najvyšší bod je položený 1 035 m n. m. a najnižší bod 898 m n. m.

Obyvateľstvo

Mont-Dauphin má 145 obyvateľov (2009).
Graf vývoja obyvateľstva:
Zdroje: INSEE
Agris

Poloha

Obec má rozlohu 18,74 km². Najvyšší bod je položený 134 m n. m. a najnižší bod 70 m n. m.

Obyvateľstvo

Počet obyvateľov obce je 823 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Voltíž

Voltíž na Slovensku

Slovenskú voltíž zastrešuje Slovenská voltižná komisia. Komisii predsedá Jana Majdlenová. Na Slovensku pôsobí 10 klubov voltíže: v Chorvátskom Grobe, Košiciach, na Králikoch, v Nitre, Poprade, Šali a Topoľčiankach.
Daniel Michaelli

Život

Michaelli sa narodil 23. mája 1929 v Martine v rodine kominárskeho majstra Rudolfa Michaelliho, ktorý bol aj aktívnym členom Slovenského spevokolu, kde ako ochotník stvárnil vyše 60 postáv a 5 predstavení dokonca režíroval. Matka Anna, rodená Olejčeková, bola takisto ochotníckou herečkou - pôsobila v martinskom Slovenskom spevokole ako herečka a zboristka a tiež sa venovala práci v spolku slovenských žien Živena. Po maturite na martinskom gymnáziu vyštudoval na Filozofickej fakulte Univerzity Komenského dejiny umenia a štúdium ukončil získaním doktorátu. Po ukončení štúdia pôsobil na Vysokej škole múzických umení v Bratislave spočiatku ako pedagóg, v rokoch 1952 - 1957 bol vedúcim Katedry divadelných vied VŠMU. V sedemdesiatych rokoch dvadsiateho storočia sa zaslúžil o vznik Katedry filmovej a televíznej tvorby na VŠMU a stal sa jej vedúcim (1969 - 1973). Medzi jeho študentov patrili významní režiséri, scenáristi a dramaturgovia (napr. Boris Filan, Dežo Ursíny, Jozef Paštéka, Slavo Rosenberg či Milan Ležák).
V roku 1958 nastúpil ako dramaturg do Československej televízie v Bratislave, neskôr sa stal vedúcim literárno-dramatickej redakcie a dramaturgicky sa zaslúžil o vznik a vysokú kvalitu tzv. „bratislavských pondelkov“ (televíznych inscenácií a dramatizácií známych literárnych diel v podaní najlepších slovenských hercov).
Po otcovi zdedil aj herecký talent. Začínal v ochotníckych divadlách, neskôr vytvoril množstvo postáv v televíznych inscenáciách, seriáloch a filmoch. Od roku 1949 pravidelne vystupoval aj v rozhlase. Jeho životnou hereckou úlohou sa stal Louis Pasteur v rovnomennom televíznom triptychu z roku 1977.
Bol jedným zo zakladateľom Divadla mladých v Bratislave a Zväzáckeho akademického divadla.
Zomrel 7. novembra 1980 v Martine, kde je aj pochovaný na Národnom cintoríne. Od roku 2005 je po tomto významnom rodákovi v Martine pomenovaná ulica (Ulica Daniela Michaelliho).
Vélines (obec)

Poloha

Obec má rozlohu 10,47 km². Najvyšší bod je položený 113 m n. m. a najnižší bod 10 m n. m.

Obyvateľstvo

Počet obyvateľov obce je 1 114 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Joomla

Joomla! pre používateľov

Základný balík Joomla! je vytvorený pre jednoduchú inštaláciu aj pre bežného užívateľa. Vďaka tomu väčšina ľudí nemá problémy s inštaláciou a spustením software, spolu s tým je dostupná široká miera podpory pre začiatočníkov. Vďaka rastúcej aktívnej komunite desiatok tisíc užívateľov a vývojárov nie je problém kedykoľvek vyhľadať riešenia problémov a otázok.
Po inštalácii a spustení Joomla! je aj pre netechnicky založených užívateľov jednoduché pridávať a spravovať obsah, súbory, kritické údaje pre chod spoločnosti alebo organizácie. Ktokoľvek so základnými znalosťami office riešení je schopný naučiť sa jednoducho spravovať stránku pod Joomla!.
Cez jednoduché, na prehliadači založené rozhranie budete schopný pridávať novinky, správy, spravovať obsah, pracovné ponuky, obrázky produktov, neobmedzené množstvá sekcíí a stránok, obsahov a pod. na vašej webstránke.
Vasperviller

Poloha

Obec má rozlohu 1,54 km². Najvyšší bod je položený 374 m n. m. a najnižší bod 275 m n. m.

Obyvateľstvo

Počet obyvateľov obce je 306 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Trifylos

Trifylos (starogr. Τρίφυλος) je v gréckej mytológii syn lykosúrskeho kráľa Arkada.
Z antických autorov nám správu o ňom zanechal len Pausanias, ktorý videl jeho sochu v Delfách. Socha sa nachádzala medzi votívnymi darmi Tegejčanov venovanými na pamiatku ich víťazstva nad Spartou: „Arkas, pôvodca mena celej zeme, Arkadove deti Elatos, Afeidas a Azan. Vedľa nich ešte Trifylos. Tohoto Trifyla nezrodila Erató, ale Laodameia, dcéra Amykla, vládcu v Lakedaimone. Erasos, Trifylov syn, bol sem venovaný tiež... Arkádsky Samolas je tvorca Trifyla a Azana, Antifanes z Argosu zase Elata, Afeida a Erasa.“
Zo sochy Tripfyla sa zachoval podstavec. Poškodený nápis na tomto podstavci však uvádza iba Trifylovo meno.
Zámok Menars

Zámok Menars sa nachádza v obci Menars v departemente Loir-et-Cher, región Centre-Val de Loire, a patrí k zámkom pri Loire.
Zámok dal postaviť okolo roku 1646 Guillaume Charron, minister kráľa Ľudovíta XIII. V roku 1760 ho dala prebudovať Madame de Pompadour.
Brouzet-lès-Quissac

Poloha

Obec má rozlohu 15,94 km². Najvyšší bod je položený 195 m n. m. a najnižší bod 61 m n. m.

Obyvateľstvo

Počet obyvateľov obce je 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roppe

Poloha

Obec má rozlohu 7,43 km². Najvyšší bod je položený 511 m n. m. a najnižší bod 353 m n. m.

Obyvateľstvo

Počet obyvateľov obce je 832 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Takbír

Takbír (arab. تَكْبِير‎) znamená po arabsky glorifikácia (Alaha) , najčastejšie vo význame „vyslovenie (frázy) Alláhu akbar“ (arab. ﷲ أكبر). Alláhu akbar znamená „Boh je najväčší“ (často nepresne „Boh je veľký“). Fráza sa používa ako neformálne vyjadrenie viery, ale aj ako formálna súčasť azánu alebo modlitby.

Definícia a gramatika

Samotný termín takbír je slovesné podstatné meno vytvorené z trojpísmenového koreňa slova k-b-r (veľký), presnejšie zo  slovesa II. kmeňa kabbara. Alláhu je nominatív mena Alláh a slovo akbar (najväčší) je elatív (3. stupeň) prídavného mena kabír (veľký).

Použitie

Túto frázu moslimovia recitujú v rôznych situáciach - napríklad keď sú šťastní, alebo keď chcú vyjadriť súhlas, keď chcú velebiť kazateľa, počas boja, ale aj v okamihoch extrémneho stresu alebo eufórie.
Fráza sa prednáša buď v každej fáze povinných modlitieb, ktoré sa vykonávajú päťkrát denne ako aj v osobných modlitbách, vykonávaných z vlastnej vôle . Rovnako moslimské zvolávanie k modlitbe a  začiatok modlitby obsahujú túto frázu, ktorú možno počuť v mestách po celom moslimskom svete.
V islamskom svete často namiesto potlesku niekto zvolá „takbír“ a dav odpovie zborovo „Alláhu akbar“.

Motto

Takbír sa často používa ako motto na vlajkách v islamskom svete.
Jussy-le-Chaudrier

Poloha

Obec má rozlohu 25,73 km². Najvyšší bod je položený 209 m n. m. a najnižší bod 165 m n. m.

Obyvateľstvo

Počet obyvateľov obce je 634 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Blesle

Poloha

Obec má rozlohu 29,8 km². Najvyšší bod je položený 875 m n. m. a najnižší bod 472 m n. m.

Obyvateľstvo

Počet obyvateľov obce je 644 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
New York Knicks

Rozpis Knicks v sezóne 2013/2014

#       Meno                    Váha                    Výška              DN  (YYYY–MM–DD)     Pochádza z

        7       Anthony, Carmelo (C)    6 ft 8 in (2.03 m)      230 lb (104 kg)         1984–05–29      Syrakúzy
        42      Barron, Earl            7 ft 0 in (2.13 m)      250 lb (113 kg)         1981–08–14      Memphis (USA)
        77      Bargnani, Andrea        7 ft 0 in (2.13 m)      256 lb (116 kg)         1985-10-26      Taliansko
        6       Chandler, Tyson         7 ft 1 in (2.16 m)      240 lb (109 kg)         1982–10–02      Dominguez
        2       Felton, Raymond         6 ft 1 in (1.85 m)      205 lb (93 kg)          1984–06–26      North Carolina (USA)
        5       Hardaway, Jr., Tim      6 ft 6 in (1.98 m)      205 lb (93 kg)          1992-03-16      Michigan (USA)
        3       Martin, Kenyon          6 ft 9 in (2.06 m)      240 lb (109 kg)         1977-12-30      Cincinnati (USA)
        9       Prigioni, Pablo         6 ft 3 in (1.91 m)      185 lb (84 kg)          1977–05–17      Argentína
        21      Shumpert, Iman          6 ft 5 in (1.96 m)      220 lb (100 kg)         1990–06–26      Gruzínsko
        8       Smith, J. R.            6 ft 6 in (1.98 m)      220 lb (100 kg)         1985–09–09      St. Benedict's Prep (NJ)
        1       Stoudemire, Amar'e (C)  6 ft 11 in (2.11 m)     245 lb (111 kg)         1982–11–16      Cypress C
        18      Udrih, Beno             6 ft 3 in (1.91 m)      203 lb (92 kg)          1982-07-05      Slovinsko
        51      World Peace, Metta      6 ft 7 in (2.01 m)      260 lb (118 kg)         1979–11–13      St. John's